

 **6.7.2018**

# Στις 10 Ιουλίου 2018 ξεκινάει το 6ο Hellenic Forum for Science, Technology & Innovation με την γενική ομιλία του Δρ. Πατρικ Σερινταν από την Αμερικανική Υπηρεσία Περιβαλλοντικής παρακολούθησης των ωκεανών και ατμόσφαιρας (ΝΟΑΑ) με θέμα: Μεθοδολογίες ατμοσφαιρικής παρακολούθησης και ροή δεδομενων στο Παγκοσμιο δίκτυο αερολύματος του ΝΟΑΑ και η συνεισφορα του στην βελτίωση των μοντέλλων για την κατανόηση της κλιματικής ευαισθησίας.

Περα από την ενημέρωση για τις τελευταίες τεχνολογίες και σημαντικές παραμέτρους που αναδεικνύονται να ρυθμιζουν τη συμπεριφορά του κλιματος στον πλανήτη, η ομιλία θα εστιάσει και στη διαχείρισιη και εκμετάλευση του τεράστιου όγκου δεδομένων που συνδέεται με τα αντίστοιχες υποδομές ψηφιακών δεοδμένων.

***Ακολουθεί το πρώτο workshop του 6ο Hellenic Forum:***

# Workshop *NANOSAFETY: Management of nanomaterial risks on health, safety and environment, ,ώρα 11.00*

Θα παρουσιαστεί συνοπτικά το **κανονιστικό πλαίσιο** για τα νανοϋλικά, οι **ευρωπαϊκές δραστηριότητες** για τη γεφύρωση του χάσματος μεταξύ της έρευνας και των **αναγκών της αγοράς**, καθώς και η **κατάσταση στην Ελλάδα**.

Οι νανοτεχνολογίες και τα προηγμένα υλικά αποτελούν 2 από τις 6 βασικές τεχνολογίες γενικής εφαρμογής (Key Enabling Technologies – KETs) και η Ευρωπαϊκή Ένωση προσβλέπει σε σημαντικούς ρυθμούς ανάπτυξης και δημιουργία νέων θέσεων εργασίας στα επόμενα χρόνια. Οι ενδεχόμενοι κίνδυνοι για την ανθρώπινη υγεία, την ασφάλεια και το περιβάλλον (ΥΑΠ) των νανοϋλικών συγκαταλέγονται ανάμεσα στους βασικούς ανασταλτικούς παράγοντες στην ανάπτυξη αυτών των τεχνολογιών. Η αειφόρος ανάπτυξη της νανοτεχνολογίας προϋποθέτει επομένως την κατανόηση και κατάλληλη διαχείριση των κινδύνων ΥΑΠ που συνδέονται με τα κατασκευασμένα νανοϋλικά και τα προϊόντα τους σε όλη τη διάρκεια του κύκλου ζωής τους.

**Η ημερίδα Νανοασφάλειας απευθύνεται σε εταιρείες** που ασχολούνται με την παραγωγή, μεταποίηση, χρήση, συσκευασία και μεταφορά κατασκευασμένων νανοϋλικών και προϊόντων αυτών, καθώς και στις **εθνικές ρυθμιστικές αρχές**. Ειδικότερα σε όσους ασχολούνται με θέματα υγιεινής και ασφάλειας και την κατάρτιση και εφαρμογή των σχετικών κανονισμών. Η ημερίδα στηρίζεται από την Ελληνική Πλατφόρμα Νανοασφάλειας που ιδρύθηκε το 2017 από ομάδες του ΕΚΕΦΕ "Δημόκριτος", του ΕΜΠ και του ΙΤΕ.

Για περισσότερες πληροφορίες: <http://events.demokritos.gr/?session=nanosafety-management-of-nanomaterial-risks-on-health-safety-and-environment>

***Ακολουθεί*** *The role of Research e-infrastructures in the National Research Agenda* ***στις 11 Iουλίου* στο οποίο** θα διερευνηθεί ο ρόλος των ερευνητικών ηλεκτρονικών υποδομών στην Εθνική ερευνητική ατζέντα, με τη συμμετοχή της Γενικής Γραμματέως Έρευνας και Τεχνολογίας (ΓΓΕΤ) Π. Κυπριανίδου και εκπροσώπους εθνικών και διεθνών ερευνητικών έργων (DARE, APOLLONIS, HELPOS, HIMIOFoTS, PANACEA). Οι ερευνητικές ηλεκτρονικές υποδομές είναι απαραίτητες για την πρόοδο της έρευνας στις φυσικές και ηλεκτρονικές επιστήμες όπου οι απαιτήσεις για την επεξεργασία δεδομένων είναι συνεχώς αυξανόμενες. Την τελευταία δεκαετία η Ευρωπαϊκή Επιτροπή έχει επενδύσει στη δημιουργία πανευρωπαϊκών ηλεκτρονικών υποδομών.

# *Παράλληλα* *στις 11.7.18* *τo Big Data for Precision Medicine Symposium* στο οποίο μια πλειάδα επιστημόνων διεθνούς βεληνεκούς, μαζί με υπεύθυνους για τη διαμόρφωση πολιτικής Υγείας (μαζί μας θα είναι ο Έλληνας Αναπληρωτής Υπουργός Έρευνας & Καινοτομίας Κ. Φωτάκης και ο Πρόεδρος του ΕΟΠΥΥ Σ. Μπερσίμης) και εκπροσώπους Ευρωπαϊκών και ελληνικών ερευνητικών, αλλά και εμπορικών έργων, θα συζητήσουν για το μέλλον της ιατρικής ακριβείας και πως μπορεί να βοηθήσει να διαμορφωθούν οι ανάλογες πολιτικές στην Υγεία ώστε να βοηθηθούν οι ασθενείς. Το Συμπόσιο, που διοργανώνεται από το [ερευνητικό έργο iASiS](http://project-iasis.eu/), ευρωπαϊκός συντονιστής του οποίου είναι το ΕΚΕΦΕ Δημόκριτος, φιλοδοξεί μακροχρόνια να βοηθήσει στην προώθηση της εξατομικευμένης ιατρικής (personalised ή precision medicine), καθώς και στη χάραξη αντίστοιχων πολιτικών δημόσιας υγείας στην Ευρώπη και ευρύτερα. Τελικός στόχος είναι η τεχνολογία του iASiS να εφαρμοστεί στο μέλλον και σε άλλες ασθένειες, πέραν του καρκίνου των πνευμόνων και της νόσου Alzheimer.

# *Την Πέμπτη 12 Ιουλίου , στις 10:00 πμ η ημέρα ξεκινά* με τη γενική ομιλία του Καθηγητή Σωτήρη Πρατσίνη από το Ινστιτούτο Τεχνολογίας της Ζυρίχης (ΕΤΗ Zurich)

Σύνθεση υλικών με τεχνολογίες αερολύματος για μονοατομική σύνθεση Παλλαδίου σε φωτοκαλύτες διοξείδιου του Τιτανίου για απομάκρυνση Οξειδίων του Αζώτου. Θα παρουσιαστεί η τεχνολογία σύνθεσης νανουλικών με βελτιστοποιημένο μέγεθος και σύσταση που επιτρέπει την εκθετική βελτίωση των ιδιοτήτων νέων υλικών για πλήθος εφαρμογών όπου απαιτούνται νέοι καταλύτες, αισθητήρες και κεραμικά.

***Οι "Πράσινες Μεταφορές - Εναλλακτικά Καύσιμα" και ώρα 10:00 π.μ.***

Στην Ημερίδα θα συμμετάσχουν εκπρόσωποι της επιστημονικής & ακαδημαϊκής κοινότητας, της βιομηχανίας, εκπρόσωποι Ο.Τ.Α και της Ευρωπαϊκής Επιτροπής, διερευνώντας κοινές δραστηριότητες στον τομέα της έρευνας και της καινοτομίας, δίνοντας ιδιαίτερη έμφαση στις τεχνολογίες που δημιουργούν εκθετικές αλλαγές (Exponential Technologies) και επηρεάζουν τη ζωή και την καθημερινότητα εκατομμυρίων ανθρώπων καθώς και στις αντίστοιχες Ευρωπαϊκές πρωτοβουλίες (FCH JU Regions & Cities).

Για περισσότερες πληροφορίες:  <http://events.demokritos.gr/?session=green-mobility>

***Στις 13 Ιουλίου*** θα πραγματοποιηθεί εκδήλωση στο πλαίσιο της αξιοποίησης και της διασύνδεσης των αποτελεσμάτων έρευνας με την επιχειρηματικότητα και τη βιομηχανία.

Οι επισκέπτες θα έχουν την ευκαιρία να παρακολουθήσουν ομιλητές και να συμμετέχουν σε εργαστήρια τα οποία αφορούν από την ανάπτυξη δεξιοτήτων τους μέχρι τη χρηματοδότηση της ιδέας τους.

Τέσσερα funds που δημιουργήθηκαν στο πλαίσιο του EquiFund, το METAVALLON, το Big Pi, το Unifund και το Velocity Partners, πρόκειται να ενημερώσουν για τα κριτήρια με τα οποία θα χρηματοδοτήσουν τεχνολογικές επενδύσεις, αναζητώντας εταιρίες και ομάδες σε αρχικό στάδιο δραστηριοποίησης στην αγορά και έμφαση στο στοιχείο της καινοτομίας. Επίσης το **NBG Business Seeds, θα ενημερώσει για το** ολοκληρωμένο πρόγραμμα στήριξης της καινοτόμου και εξωστρεφούς επιχειρηματικότητας, που έχει αναπτύξει και περιλαμβάνει δράσεις ανάδειξης και προβολής καινοτόμων ιδεών και έργων, εκπαίδευσης και καθοδήγησης ομάδων, παροχής υποδομών, δικτύωσης και χρηματοδότησης.

Το Forum ολοκληρώνεται με την εκδήλωση Matchmaking σε συνεργασία με το δίκτυο ΠΡΑΞΗ και θα προσφέρει ευκαιρίες δικτύωσης για επιστήμονες από τον ακαδημαϊκό κόσμο και τη βιομηχανία, διερευνώντας κοινές επιχειρήσεις στον τομέα της έρευνας και της καινοτομίας.

Για περισσότερες πληροφορίες και εγγραφές επισκεφτείτε: http://events.demokritos.gr/

[Click on the banner to discover the 6th Hellenic Forum!](http://events.demokritos.gr/)

Το **Hellenic Forum for Science, Technology & Innovation,** για 6η συνεχή χρονιά, θα πραγματοποιηθεί υπό την αιγίδα του Υπουργείου Εξωτερικών, με την ευγενική χορηγία του Ομίλου Ελληνικά Πετρέλαια και με χορηγό επικοινωνίας την εφημερίδα και το site της Ναυτεμπορικής.

Για εγγραφή: <https://www.eventora.com/en/Events/6th-hellenic-forum-science-tec/Order/>

(η συμμετοχή στις ημερίδες είναι δωρεάν, είναι απαραίτητο για λόγους logistics)

Για περισσότερες πληροφορίες και εγγραφές επισκεφτείτε: http://events.demokritos.gr/

[Click on the banner to discover the 6th Hellenic Forum!](http://events.demokritos.gr/)

